**ΔΕΛΤΙΟ ΤΥΠΟΥ**

**Βόλος 21 Μαρτίου 2025**

**Τιμητική Βράβευση του Δ.Π.Μ.Σ. Εκπαίδευση για την Αειφορία και το Περιβάλλον του Π.Θ.**

Μια τιμητική διάκριση για το Διατμηματικό Πρόγραμμα Μεταπτυχιακών Σπουδών Εκπαίδευση για την Αειφορία και το Περιβάλλον του Πανεπιστημίου Θεσσαλίας. Το Δ.Π.Μ.Σ. βραβεύτηκε στα Green Brand Awards 2025 για την συμβολή του στην Πράσινη Εκπαίδευση στη χώρα μας.

Η βράβευση αυτή αποτελεί για μας την αναγνώριση της δέσμευσή μας για την υποστήριξη της αειφορίας μέσα από την εκπαίδευση και τη διαμόρφωση επαγγελματιών και πολιτών που θα συμβάλλουν στην πράσινη μετάβαση. Αυτή η δέσμευση πήρε σάρκα και οστά, το 2019, μέσα από τη συνεργασία των δύο Τμημάτων του Πανεπιστημίου Θεσσαλίας, του Τμήματος Γεωπονίας Ιχθυολογίας και Υδάτινου Περιβάλλοντος και του Παιδαγωγικού Τμήματος Ειδικής Αγωγής, τα οποία συμφώνησαν για την ίδρυση του Δ.Π.Μ.Σ. με τίτλο «Εκπαίδευση για την Αειφορία και το Περιβάλλον».

Αυτή η διάκριση ανήκει σε όλους όσους συμμερίζονται αυτές τις αξίες και εργάζονται άοκνα για αυτές, συντονιστές μαθημάτων, διδάσκοντες, στελέχη του Δ.Π.Μ.Σ., αλλά κυρίως ανήκει στους φοιτητές του και τους αποφοίτους του που αποτελούν την ψυχή του και είναι οι πολλαπλασιαστές των αξιών του και των πιστεύω του.

[**https://www.facebook.com/profile.php?id=100047403857765**](https://www.facebook.com/profile.php?id=100047403857765)

[**https://www.facebook.com/diaeuth**](https://www.facebook.com/diaeuth)